**Idrettsprisen 2017**

Det er i år ellevte gangen idrettsprisen blir delt ut på kulturkvelden. Det er idrettsrådet i Sør-Aurdal som velger ut kandidat .

Idrettsprisen fra Sør-Aurdal kommune har følgende formål:

**Formål**

*Utdeling av idrettsprisen skal stimulere unge talent til å satse innen idretten.*

*I retningslinjene for idrettsprisen heter det:*

*Idrettsprisen kan delast ut til enkeltpersoner, fortrinnsvis talent, som representerer ein klubb i kommunen, er busett i kommunen, eller har lagt grunnlaget for sin suksess gjennom ein oppvekst i kommunen.*

Sør-Aurdal har mange kandidater å velge mellom og idrettsrådet har et vanskelig valg.

Vi håper at gjennom denne prisen kan oppmuntre ungdommen til å fortsette og stadig sette seg nye mål. Jeg er stolt over at vi har slike ungdommer som denne prisvinneren representerer. De er gode ambassadører for kommunen og Sør-Aurdal trenger slike.

**Idrettsprisen for Sør-Aurdal kommune 2017 tildeles Lars Lybekk Bertelrud**

Sør- Aurdal idrettsråd har gjort enstemmig vedtak om at Idrettsprisen for 2017 tildeles Lars Lybekk Bertelrud grunnet sitt brennende engasjement i idretten. Lars er født i 2002 og går for Bagn idrettslag. Han er en treningsvillig ungdom som trygt kan sies å være et stort talent. Jeg bor langs ei av treningsrundene Lars bruker sommerhalvåret. Austsidevegen. Uansett vær, varmt eller regn er Lars ute på sykkel eller rulleski. Det sies at Lars også er en avslappet fyr og tar også ting med ro og lar seg ikke stresse opp. Dette kan nok være fars store fortvilelse som liker å være ute i særdeles god tid. For oss som kjenner slekta har Lars noe og leve opp til både av forfedre og onkler. Det er hardhauser med stor H.

Skal nevne noen resultater.

Ungdommens Holmenkollen renn for 2016 der han første dag i klassisk ble nr. 51 av 226.

Dag to skøyting 27 plass av 237.

Valdres rittet for 2016 , 1 plass i sin klasse.

Toten bank cup 2016, 3 plass.

Ungdoms birken sykkel 2016, 18 plass av 106.

Km sprint 2016, 4 plass av 26.

Puttekollen opp for 2016, 3 plass.

For 2017.

Hovedlandsrenn Tolga 5 km, 56 plass av 292.

1 plass sprint Vind Stadion for 15-16 år.

Det er meg en stor ære å få dele ut årets idrettspris til så talentfull, allsidig og flott ungdom som vi har her. Lars har vist gode resultater i ung alder og kan sette seg stadig høyere mål.

**Vinner av idrettsprisen 2017 er Lars Lybekk Bertelrud.**

Jeg vil be prisvinneren komme opp og mota hyllest og utmerkelse.